  [⚫ Каква е процедурата за развод по взаимно съгласие?](#collapseFive) 
 Като всяка друга правна процедура и тази за развод започва с консултация с бракоразводен адвокат, който след изслушване на клиентите предлага варианти за споразумяването им, особено ако има въпроси, по които те нямат единомислие. На консултацията се решава и какви документи следва да се съберат като доказателства по делото. След като адвокатът изготви проект на споразумение за развод по взаимно съгласие и то бъде одобрено от страните събраният комплект документи се подписва от тях и се входира в съда. След като съдията по делото насрочи дата, той изпраща призовки до адвоката, който уведомява за датата разделящите се съпрузи. На датата на съдебното заседание, в съдебната зала съпрузите заявяват твърдото си съгласие за развода, след което съдията в срок до 1 месец постановява решението си. След заплащане на дължимите държавни такси се получава решение по делото за развод по взаимно съгласие и то се предава на страните.